Diari Oficial de la Generalitat Valenciana


Sumari del DOGV 5301, del 12-07-2006 (2006/7500)

Resolución de la adjudicación de las obras de adecuación del claustro alto de la Catedral de Segorbe 1ª fase.
-------------------------------------------------------------------------------------------------------------

### Dades del document

Número de DOGV
:   5301

Data del DOGV
:   12-07-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/7500


Data del document
:   05-06-2006

Organisme emissor
:   Fundació de la Comunitat Valenciana la Llum de Les Imatges

Tipus de document
:   Resolució

Anàlisi jurídica

 Descriptors 

:   * Fundació de la Comunitat Valenciana la Llum de Les Imatges
    * Segorbe
    * fundació
    * licitació
    * equipament col·lectiu
    * patrimoni arquitectònic
    * contracte d'obres

Resolución de la adjudicación de las obras de adecuación del claustro alto de la Catedral de Segorbe 1ª fase. [2006/S7500]  
Amb data 15 de febrer de 2006, es va publicar en el Diari Oficial de la Generalitat número 5.199 el concurs per a l'adjudicació de les obres d'adequació del claustre alt de la Catedral de Segorbe 1a fase, amb un pressupost de licitació de dos-cents noranta-set mil nou-cents vint-i-nou euros (297.929,00 €).  
Amb data 2 de juny de 2006, es va constituir la mesa de contractació a fi d'elevar la proposta d'adjudicació de la mencionada obra.   
Vista la proposta formulada, de conformitat amb el que disposa l'article 79.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, es va requerir l'empresa proposada perquè en el termini de 5 dies hàbils aportara els certificats acreditatius d'estar al corrent del compliment de les obligacions tributàries i amb la Seguretat Social.  
Aportada la documentació sol·licitada i comprovada la seua validesa, a la vista de la baremació realitzada per la Comissió Tècnica i de la proposta de la mesa de contractació, esta fundació, ha resolt:  
Adjudicar definitivament les obres d'adequació del claustre alt de la Catedral de Segorbe 1a fase a l'empresa Geocisa, ja que és la que ha presentat la proposta tècnica i econòmica més avantatjosa per a l'administració, per un import de dos-cents huitanta-dos mil cinc-cents quaranta-quatre euros amb setanta-quatre cèntims (282.544,74 €), IVA inclòs, la qual cosa representa una baixa de 15.384,26 €, que s'abonaran a càrrec de l'aplicació pressupostària, amb l'anualitat següent:  
2006: 100% del pressupost  
L'empresa adjudicatària haurà de formalitzar el contracte corresponent i constituir una fiança definitiva per un import 11.301,78 €, en la forma i el termini que determina el plec de clàusules administratives particulars, i pagar els gastos de publicació d'este concurs en el Diari Oficial de la Generalitat, que ascendixen a 60 euros.  
Publicar en el Diari Oficial de la Generalitat esta resolució als efectes previstos en l'article 93 del Text Refós de la Llei de Contractes de les Administracions Públiques.   
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició o bé podrà plantejar-se directament recurs contenciós administratiu, en els terminis i davant dels òrgans que s'indiquen a continuació: a) el recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació; b) el recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
València, 5 de juny de 2006.. El conseller de Cultura, Educació i Esport, president del Patronat de la Fundació de la Comunitat Valenciana La Llum de les Imatges: Alejandro Font de Mora Turón.